Audu Innocent Ogbeh

Ma bi Audu Innocent Ogbeh  ọjọ k'ochu ẹkẹbie nolu ogwu ñyọwọ mẹjọ efu ọdọ 1947 chi Aluchẹ Nijiria, ak'ọtakada kpai arule uja-ibe ki ch'ukọlọ uña minister agriculture kpai rural development kwefu ọdọ 2015 tefu ọdọ 2019. Oñwu che agboji abo Peoples Democratic Party (PDP) kwefu ọdọ 2001 gbogbo tefu ochu ejodudu efu ọdọ 2005. I ch'ukọlọ uña minister of communications efu Nigerian Second Republic kwefu ọdọ 1982 tefu ọdọ 1983. Ma mọ ñyọñyọ lugbo ukọlọ ñwu, mañyi ami ọtakada mẹlu ki kọ, ọtakada iya mẹta ki kọ dufu. Ọka efu ma chi, the Epitaph of Simon Kisulu ma du dufu yi Muson Center efu ọdọ 2002.Fuidelis Njoku. "Reliving Apartheid On Stage." P.M. News (Lagos) 17 Apr. 2002

 ỌHIALA 
Ogbeh ku ma bi ọjọ k'ochu ẹkebie nolo Ogwu ñyọwọ mẹjọ Efu ọdọ 1947, efu ewo Benue State abajọi. Ẹnẹ ki kw'oji anẹ Idoma i che. I lo t'uñyi ukọchẹ  King's College, Lagos kwefu ọdọ 1967 tefu ọdọ 1969, taki ch'ukọchẹ yi Ahmadu Bello University, Zaria kwefu ọdọ 1969 tefu ọdọ 1972 kpai University of Toulouse, France kwefu ọdọ 1973 tefu ọdọ 1974. I kọ amonẹ ẹñwu yi Institute of Education, Ahmadu Bello University, Zaria kwefu ọdọ 1972 tefu ọdọ 1976 taki che agboji department of humanities, Murtala College of Arts, Science and Technology kwefu ọdọ 1977 tefu ọdọ 1979.

 Ukọlọ Uja-ibe 

Efu ọdọ 1979, i dagi uña Benue State House of Assembly efu ujọ abo

National Party of Nigeria (NPN), taki mu d'arọno agbọla ka ọmọ lẹ. Efu ọdọ 1982, ma mu du dago uña Federal Minister of Communications, ọgba taki mu di Minister of Steel Development. Ede ñwu wa ukpoji ochu ẹkẹgweji efu ọdọ 1983,  ẹgba ki military coup du Major-General Muhammadu Buhari wa oji ede.

Efu ọdọ 2001, ma mu du dago uña National Chairman efu ujọ abo People's Democratic Party (PDP), ki koji Chief Barnabas Gemade. I gwọñyi uña lẹ gbogbo tefu ochu ejodudu efu ọdọ 2005, ẹgba ku ma jẹñwu ki tanẹ to du ọla akpabiẹ President Olusegun Obasanjo' ki a ñọla  Anambra State che ki ka. Ama alu ki na kọla, Ogbeh ka ka ki ni i tanẹ kwoji ukọlọ todu ki we nakañya efu ujọ party, ki la dabi tefu uchẹ elo alu ki ñeju ñwu.

Efu ochu ẹkẹgweji efu ọdọ 2005, Ogbeh tanẹ kwefu ujọ abo PDP. Ọdọ 2009, i chi chairman kpai managing director, Efugo Farms, Makurdi,mañyi enẹ ka efu Eisenhower Exchange Fellowship Incorporated, ki dẹ Philadelphia, United States of America.

 References